b'\n_START_ARTICLE_\nSerratobicon\n_START_SECTION_\nUtseende\n_START_PARAGRAPH_\nNoks\xc3\xa5 sm\xc3\xa5, avlange, blanke, brunr\xc3\xb8de trebukker. Kroppen er uten p\xc3\xa5fallende h\xc3\xa5rkledning. Antennene er noks\xc3\xa5 kraftige, sagtakkede og noe kortere enn kroppen. Pronotum har rundede sider og er t\xc3\xb8nneformet sett ovenfra. Dekkvingene er parallellsidige med omtrent rettvinklede "skuldre", tett og kraftig punkterte, ender i en skarp tann. Beina er noks\xc3\xa5 korte med klubbeformede l\xc3\xa5r.\n_START_SECTION_\nUtbredelse\n_START_PARAGRAPH_\nArtene er kjent fra Thailand, Vest-Malaysia og Borneo.'